Na temelju članka 51. stavka 1. Zakona o predškolskom odgoju i obrazovanju („Narodne novine“, broj 10/97, 107/07, 94/13. i 98/19) i članka 30. Statuta Općine Sveti Ivan Žabno („Službeni glasnik Koprivničko-križevačke županije“ broj 10/13, 2/18. i 6/20), Općinsko vijeće Općine Sveti Ivan Žabno na 24. sjednici održanoj 11. studenoga 2020. godine donijelo je

**ODLUKU**

**o načinu utvrđivanja osnovne plaće radnika u Dječjem vrtiću Žabac Sveti Ivan Žabno**

Članak 1.

 Ovom Odlukom utvrđuje se način utvrđivanja osnovne plaće radnika u Dječjem vrtiću Žabac Sveti Ivan Žabno (u daljnjem tekstu Dječji vrtić).

Članak 2.

Osnovna bruto plaća radnika utvrđuje se umnoškom koeficijenta radnog mjesta i osnovice uvećano za 0,5% za svaku navršenu godinu radnog staža.

Članak 3.

 Pri određivanju koeficijenata za pojedino radno mjesto uzima se u obzir opseg i složenost poslova, odgovornost i samostalnost u obavljanju poslova, stručna sprema i radno iskustvo koji se traže za pojedino radno mjesto te ostali elementi koji definiraju radno mjesto.

Članak 4.

 Za radnike Dječjeg vrtića određuju se sljedeći koeficijenti:

|  |  |  |
| --- | --- | --- |
| **Red.br.** | **Radno mjesto** | **Koeficijent** |
| 1. | Ravnatelj VSS ili VŠS | 2,19 |
| 2.  | Stručni suradnik-pedagog VSS | - |
| 3.  | Stručni suradnik-psiholog VSS | - |
| 4.  | Stručni suradnik- VSS Edukacijski rehabilitator  | - |
| 5. | Zdravstveni voditelj VŠS | - |
| 6. | Odgojitelj VSS ili VŠS | 1,72 |
| 7.  | Administrativno-računovodstveniradnik SSS |  1,46 |

|  |  |  |
| --- | --- | --- |
| 8.  | Tajnik VSS ili VŠS | - |
| 9. | Kuhar SSS | 1,19 |
| 10. | Domar SSS | - |
| 11. | Spremačica /servirka SSS | 1,19 |

Članak 5.

 Osnovicu za obračun plaće utvrđuje odlukom općinski načelnik.

Članak 6.

 Sredstva za plaće radnika doznačuju se Dječjem vrtiću na temelju dostavljenog zahtjeva u kojem se iznos sredstava potrebnih za plaću mora biti iskazan u bruto iznosu uz koji se obvezno prilaže obračun plaće radnika.

Članak 7.

 Za svako zapošljavanje radnika (na određeno ili neodređeno vrijeme) Dječji vrtić mora dobiti prethodnu suglasnost osnivača.

Članak 8.

 Ova Odluka stupa na snagu osmog dana od dana objave u „Službenom glasniku Koprivničko-križevačke županije“.

OPĆINSKO VIJEĆE OPĆINE SVETI IVAN ŽABNO

KLASA: 601-01/20-01/03

URBROJ: 2137/19-02/1-20-1

Sveti Ivan Žabno, 11. studenoga 2020.

 PREDSJEDNIK:

 Krešimir Habijanec